Black Tie White Noise
Black Tie White Noise — ინგლისელი მუსიკოს დეივიდ ბოუის მეთვრამეტე სტუდიური ალბომი. გამოვიდა 1993 წელს და იყო მუსიკოსის პირველი სოლო გამოცემა 1990-იანების შემდეგ, როდესაც ბოუი ჯგუფ Tin Machine-ს მიუძღვებოდა. ალბომის ჩაწერაში მონაწილეობდა მიკ რონსონი (Ziggy Stardust-ის პერიოდიდან), რომელიც იმავე წელს კიბოთი გარდაიცვალა. ალბომი შთაგონებული იყო დეივიდის ქორწინებით მოდელ იმან აბდულმაჯიდთან. ალბომი ითვლება ბოუის შემოქმედებითი რენესანსის დასაწყისად. ბრიტანეთში იგი მოხვდა ჩარტის #1 პოზიციაზე გამოცემიდან ორი კვირის შემდეგ და იყო მუსიკოსის უკანასკნელ #1 ალბომად 2013 წელს გამოცემულ The Next Day-მდე.